###  SYDDANSK UNIVERSITET 18. november 2015

 Det humanistiske fakultet GS

Referat af ekstraordinært institutledermøde den 4. november 2015.

Til stede var: dekanen, Lars Grassmé Binderup, Steffen Nordahl Lund, Jesper Carlsen, Anne Jensen, Per Krogh Hansen, Mads Funding, Lisbeth Broegaard Petersen og Gitta Stærmose.

Ad 1. Godkendelse af referat af mødet den 20. oktober 2015.

Punktet blev udsat.

Ad 2. Budgetstrategi 2016-19.

Dekanen orienterede om status for den proces, der skal igangsættes på fakultetet med henblik på konkrete forslag til strategiske til- og fravalg. Direktionen har defineret rammerne for processen, d.v.s. til- og fravalg skal ske under medinddragelse af områdernes medarbejdere, studerende og kollegiale organer for at sikre videst mulig legitimitet.

Til- og fravalg skal foretages under hensyntagen til SDU’s samlede strategi, herunder navnlig ønsket om at styrke opgaver/funktioner, der har høj kvalitet og relevans og dermed vil styrke SDU’s position.

Den foreløbige tidsplan er:

12. november – fakulteterne og fællesområdet fremlægger procesplan for direktionen

Januar 2016 – ledelsesseminar hvor der arbejdes med strategiske til- og fravalg

3. og 17. marts 2016 – direktionen behandler forslag til strategiske til- og fravalg

Medio/ultimo marts – rektoratet færdiggør efter behandling i direktionen et forslag til bestyrelsen

April 2016 – bestyrelsen behandler direktionens forslag

Processen er foreløbig planlagt som følger:

* Meddelelse ud til samtlige medarbejdere
* Stormøder i alle campusbyer (Odense – 2, dansk og engelsk; Kolding 1, dansk/engelsk; Slagelse -1, dansk/engelsk; Esbjerg -1, dansk/engelsk; Sønderborg – 1, dansk/engelsk).
* Sporopdelt proces
	+ Dialogspor – Akademisk Råd, Uddannelsesråd og studienævn
	+ Institut- og administrationsspor – institutråd, forskningsudvalg mm samt fakultetssekretariatet (medarbejdere under konto 600)
	+ Temaspor – i forhold til temagrupper fra Visionsseminaret august 2015
	+ Enkeltpersoner eller personer kan sende forslag direkte til dekanen

Institutlederkredsen drøftede processen.

Ad 3. Normer.

1. Studieledelse.

Institutlederkredsen drøftede oplægget til en mulig reform af normerne for studieledelse. Det blev pointeret, at opgavernes kompleksitet er støt stigende.

Det nuværende normsystem er meget grovkornet og tager ikke i tilstrækkelig grad hensyn til kompleksitet, studenterbestand, antal studieordninger, antal uddannelsesberetninger, uddannelser på tværs mm.

Efter en drøftelse af mulighederne for at aflaste studieledere (support, administrative tilpasninger samt ”aktivere” studienævnsmedlemmer”) var der enighed om, at 1) normerne sættes op, 2) der skal foretages en mere retfærdig fordeling samt 3) at Ny løn skal bringes i spil til ’særlig honorering’. Fakultet udarbejder et udspil.

1. Forventninger til performance for stillingskategorierne adjunkt, lektor, professor mso og professor.

Institutlederne redegjorde for deres respektive forventninger til performance. Formålet med drøftelsen er at skabe en fælles forståelse for og synlighed af forventninger til performance inden for de enkelte stillingskategorier. Der foretages en sammenskrivning af institutternes tilbagemeldinger.

Ad 4. Forskningskommunikationsprisen 2016.

Emner er under overvejelse.

Ad 5. Universitetets jubilæum 2016.

Dekanen orienterede om processen. Sagen genoptages.

Ad 6. Nyt fra

Prodekanen meddelte, at man i forårssemestret 2016 skal i gang med uddannelsesberetninger igen. Nyt nøgletalsnotat er på vej.

Anne Jensen orienterede om eksterne ansøgninger, bibliotekssatsning og ’Knowledge Lab’.

Jesper Carlsen orienterede om stillinger.

Steffen Nordahl Lund orienterede om Velux-bevilling og instituttets jubilæum 1. januar 2016.

Per Krogh Hansen orienterede om Camp Get Closer, 30. oktober 2015.

Ad 7. Eventuelt.

Intet.

Med venlig hilsen

Simon Møberg Torp

 dekan